
Sveti Bazilije Veliki 


(2. siječnja) 


Bazilije je rođen 329. u Cezareji u Maloj Aziji. 
Njegovi roditelji bili su plemenitog roda i također 
su sveci. Bilo je desetero djece u obitelji, četvero ih 
je postalo svetima. 


Bazilije je išao u školu u Carigradu i zatim u 
Ateni. Kasnije je postao rječit odvjetnik u 
Cezareji. Osjetio je božji poziv da postane 
redovnik. Prodao je sve što je imao. Novac je dao 
siromasima i postao je redovnik. 


Bazilije je posjećivao monahe koji su živjeli u 
pustinji i osnovao je nekoliko samostana. Zacrtao 
je pravila kojima će redovnici postići svetost. Iako 
je bio slabog zdravlja, Bazilije je živio u pokori i 
molitvi. 


Bazilije je postao cezarejski nadbiskup i branio je 
tamošnje ljude protiv rimskog cara. 


Bazilije je napisao mnogo knjiga i branio je Crkvu 
protiv arijanskog krivovjerja. Prozvan je 
doktorom Crkve i ocem Crkve. Bazilije je umro 
379. 

Sveti Antun opat 


(17. siječnja) 


Antun je rođen 251. u Egiptu Još kao mladić 
razdijelio je svoje imanje i molio je starog 
pustinjaka da ga nauči kako sveto živjeti. Mnogo 
godina živio je u pustinji posvećujući se molitvi i 
pokori. 

Mnogo ljudi je dolazio Antunu po savjet. Učio ih 
je putu do svetosti. Osnovao je samostan i bio je 
prvi opat koji je oblikovao pravilo za redovničku 


obitelj posvećenu božanskoj službi. Zbog toga je 
prozvan patrijarhom monaštva. 


Njegova čudesa privukla su toliko ljudi za njim da 
je opet pobjegao u pustinju gdje je naporno živio i 


molio. 


305. Antun je osnovao redovničku zajednicu 
pustinjaka koji su živjeli u odvojenim ćelijama. 


Umro je 356. u 105. godini. 
Antun je prozvan ocem redovničkog života. 

Sveti Izidor Seviljski 


(4. travnja) 


Izidor je rođen u Kartageni u Španjolskoj. 
Njegova dva brata i sestre su sveci. Kao dječak 
obeshrabrio se jer mu nije išla škola ali uz Božju 
pomoć postao je jedan od najučenijih ljudi svojeg 
vremena. 


Izidor je pomogao da se Španjolska oslobodi 
arijanskog krivovjerja. Slušajući Božji poziv 
postao je pustinjak. Nakon bratove smrti postao 
je seviljski nadbiskup. Oba njegova brata bili su 
biskupi. 


Izidor je bio cijenjen zbog svojih propovijedi, 
čudesa i rada oko bogoslužja i crkvenih zakona. 
Vratio je mnoge španjolske katolike natrag u 
Crkvu. Vodio je Cetvrti crkveni sabor u Toledu 
633. 


Izidor je napisao mnogo knjiga. Upravljao je 
biskupijom oko trideset i sedam godina. Umro je 
u Sevilji 4. travnja 636. Časti se kao crkveni 
naučitelj. 


Sveti Vinko Ferrer 
(5. travnja) 


Vinko je rođen 23. siječnja 1350. u Valenciji u 
Španjolskoj. Školovao se u dominikanskoj školi u 
Barceloni i kasnije je ušao u red. Postao je doktor 
svete teologije. 


Vinko se posvetio pučkim misijama i propovijedao 
je skoro u svim španjolskim pokrajinama. 
Propovijedao je i u Francuskoj, Italiji, Njemačkoj, 
Nizozemskoj, Engleskoj, Škotskoj i Irskoj. Mnoga 
obraćenja proistekla su kroz njegovo 
propovijedanje. Jedan je od najpoznatijih 
misionara četrnaestog stoljeća. 


Vinkove glavne vrline bile su poniznost i 
pobožnost koje su mu pomagale u radu. Njegovo 
geslo bilo je: "Štogod radite, ne mislite na sebe 
nego na Boga." 


Njegov čudesni misionarski život trajao je 
dvadeset i jednu godinu. Umro je u Francuskoj 5. 
travnja 1419. 


Sveta Gemma Galgani 


(11. travnja) 


Gemma je rođena 1878. blizu grada Lucca u 
Italiji. U dvadesetoj godini dobila je neizlječivu 
tuberkulozu kralježnice. Ozdravila je po 
molitvama sv. Gabrijelu od Žalosne Gospe. 


Gemma je pokušala postati redovnica 
pasionistkinja ali su ju odbili. Ponovo je oboljela. 
Zivjela je vrlo pobožno i strpljivo je podnosila 
patnje. Rekla je: "Isuse, više ne mogu podnositi. 
Uzmi me ako je tvoja sveta volja." 


Gemma jer umrla 11. travnja 1903. gledajući 
sliku Blažene Djevice Marije i govoreći: "Majko, 
predajem ti svoju dušu. Reci Isusu da mi bude 
milostiv." Imala je samo dvadeseti pet godina. 


Gemmini zemni ostatci su u kapeli sestara 
pasionistkinja u Lucci. Na grobnoj ploči piše da 
je više sagorjela od vatre božanske ljubavi nego 
od teške bolesti. 

Sveti Filip Neri 


(26. svibnja) 


Filip je rođen 1515. u Firenci. Obitelj mu je bila 
siromašna. Otišao je u Rim podučavati dva 
dječaka. Posjećivao je gradske bolnice i jako se 
brinuo za bolesne i siromašne. 


Filip je bio zaređen za svećenika i osnovao je 
kongregaciju svećenika oratorijanaca. Sa svojim 
svećenicima pomagao je rimskim dječacima kad 
bi zapali u nevolje. Našao im je mjesto za učenje i 
igru. Pokazao je veliku gorljivost pomažući 
grešnicima u sakramentu pokore. 


Filip je ohrabrivao čestu ispovijed i pričest. Stari 
i mladi, privučeni njegovom vedrinom i svetošću, 
dolazili bi slušati njegovu mudrost. 


Kroz šesdeset i dvije godine Filip je davao savjete 
i dobar primjer svim društvenim slojevima u 
Rimu i nastojao je u njihova srca uliti Božju 
ljubav. 


Filip je umro 1595. u 80. godini. 

Sveti Kamilo de Lellis 


(14. srpnja) 


Kamilo je rođen 1550. u Italiji. Kao mladić 
postao je vojnik i provodio je raspušetn život. 
Izgubio je na kockanju i bio je prisiljen raditi na 
kapucinskom gradilištu. 


Obratio se i triput je pokušao ući u kapucinski 
red ali svaki put zbog rane na nozi morao je 
otići. Otišao je u Rim na liječenje. Tamo je uzeo 
sv. Filipa Nerija za ispovjednika. 


Kamilo je došao u bolnicu za neizlječive. 
Kasnije je upravljao njome. U trideset i drugoj 
godini zajedno s djecom učio je gramatiku. 


Potječući iz plemenite obitelji Lellis, Kamilo je 
još kao mlad svećenik posvetio svoj život 
služenju bolesnima. Osnovao je Družbu za 
dvorbu bolesnika. Braća su služila bolesnicima 
ne samo po bolnicama nego i u njihovim 
domovima. 


Kamilo je umro 1614. kao žrtva svog milosrđa. 

Sveti Kristofor 
(25. srpnja) 


Prema legendi u Kananskoj zemlji u Palestini 
živio vrlo snažan čovjek zvan Ofor. Otišao je iz 
domovine u potrazi za pustolovinama. Rekao je: 
"Proputovat ću cijelim svijetom u potrazi za 
najmoćnijim gospodarom i služit ću mu.'"' 


Ofor je sreo pustinjaka koji je čuvao opasan 
prijelaz preko rijeke i navodio je putnike gdje je 
sigurno mogu pregaziti. Pustinjak ga je poučio o 
Gospodinu, najvećem kralju. Ofor se smjestio 
blizu rijeke i na ramenima je prenosio putnike 
služeći velikom kralju. 


Jednom je na ramenima nosio malenog dječaka. 
Ofor je zavapio: "Dijete, osjećam kao da na 
ramenima nosim cijeli svijet." 


Dječak se nasmijao i odgovorio: "Nosiš više od 
svijeta; nosiš onoga koji je stvorio nebo i 
zemlju." Spominje se da je Dijete Isus krstilo 
Ofora. Otada se zove Krist-ofor ili Kristonosac. 

Sveti Ignacije Lojolski 


(31. srpnja) 


Ignacije je rođen 1491 u kraljevskom dvorcu 
Loyola u Španjolskoj. Postao je vitez na dvoru 
kralja Ferdinanda V. Bio je ranjen kod opsade 
Pamplone. Ležao je bolestan u dvorcu gdje je u 
ruke uzeo životopise svetaca i počeo čitati. 


Napustivši dvorac otišao je na ispovijed. Skoro 
godinu dana živio je u špilji na obali rijeke. 
Postio je, molio se i brinuo za siromašne i 
bolesne. 


Kao tridesetpetogodišnjak upisao se u školu u 
Barceloni. Nakon svećeničkog ređenja osnovao 
je Družbu Isusovu u Parizu. Skole, 
propovijedanje, duhovne vježbe, misije - koja 
god obaveza bila je njihova obaveza, posebno u 
vrijeme kad su mnogi napuštali Crkvu. Mnogo 
njegovih redovnika postalo je misionarima, a 
neki su podučavali indijance u Americi. 


Ignacije je petnaest godina upravljao družbom. 
Skoro slijep, umro je u šezdeset i petoj godini, 
31. srpnja 1556. 

Sveti Ivan Eudes 
(19. kolovoza) 


Ivan Eudes rođen je 14. studenoga 1601. u 
Francuskoj. Kao svećenik gorljivo je radio na 
spasenju duša. Za vrijeme kuge proveo je dva 
mjeseca dvoreći bolesnike i umiruće. 


Ivan je bio pučki propovjednik kroz deset 
godina. 


Njegova je zasluga u osnivanju sjemeništa za 
izobrazbu svećenika. Osnovao je Družbu Isusa i 
Marije za odgoj i duhovnu izgradnju svećenika 
u sjemeništima. Nosili su oznaku sa srcima Isusa 
i Marije. Zovu ih i eudisti. 


Ivan je također osnovao Družbu sestara Naše 
Gospe od Milosrđa koja radi s posrnulim 


ženama. 


Ivan je širio pobožnost prema Presvetom Srcu 
Isusovom i Marijinom. Umro je 1680. 

Sveti Grgur Veliki 


(3. rujna) 


Grgur je rođen 540. Bio je sin bogatog rimskog 
senatora koji ga je poslao najboljim učiteljima. 
Majka mu je bila sv. Silvija. 


Grgur je prodao svoje imanje i izgradio šest 
samostana na Siciliji i jedan u Rimu gdje je 
živio kao redovnik. Nastavio je i s dobrim 
djelima pomažući potrebite. 


Papa je poslao Grgura u misije u Englesku. 
Kasnije je izabran za Papu i poslao je 597. sv. 
Augustina i skupinu redovnka u Englesku. 
Također je poslao misionare u Francusku, 
Španjolsku i Afriku. 


Grgur je prozvan velikim jer je napisao mnogo 
knjiga o liturgiji. Također ga se časti kao 
naučitelja Crkve zbog velikog znanja. Donio je 
mudre zakone o upravljanju Crkvom. 


Grgur je bio benediktinac. Umro je 604. 

Sveti Robert Bellarmino 


(3. rujna; u Hrvatskoj je spomendan 17. rujna, opaska prevodioca) 


Robert je rođen 1542. u Italiji. Ušao je u Družbu 
Isusovu. Iako mu je slabo zdravlje bilo križ kroz 
cijeli život, postao je veliki branitelj Crkve protiv 
sljedbenika protestantske reformacije. 


Robert je napisao mnogo knjiga koje su čitali 
katolici i protestanti. Napisao je dva poznata 
katekizma koja su bila u širokoj uporabi u Crkvi. 


Kad je postao kardinal, knjige je ostavio po strani 
i počeo je propovijedati, podučavati djecu u 
vjeronauku, posjećivati bolesnike i pomagati 
siromasima. 


Tri godine kasnije papa Pavao V. uzeo ga je k 
sebi. Kao član skoro svake kongregacije u 
Vatikanu, imao je važnu ulogu u poslovima Svete 
Stolice. 


Umro je 1621. u sedamdeset i devetoj godini. Časti 
se kao naučitelj Crkve zbog svoje velike nauke. 

Sveti Pavao od Križa 
(19. listopada) 


Pavao je rođen 3. siječnja 1694. u Genovi u 
Italiji. Nakon što je zaređen za svećenika u 
viđenju je dobio nadahnuće o osnivanju družbe 
koja će častiti Isusovu muku. Biskup ga je 
postavio na čelo družbe u habitu koji mu se 
pokazao u viđenju. 


Pavao je kao obilježje svoje družbe odabrao srce 
s tri čavla u spomen Isusove muke. Benedikt 
XIV. je odobrio njegovo pravilo. Velika zajednica 
pasionista živi u sklopu crkve sv. Ivana i Pavla u 
Rimu. 


Pasionisti rade kao propovjednici po župama. 
Kroz pedeset godina Pavao je bio neumoran 
talijanski misionar. Smatrao se beskorisnim 
slugom i velikim grešnikom premda mu je Bog 
dao mnoge duhovne darove. 


Pavao je umro 1775. u rimu u osamdeset i prvoj 
godini. 

Sveti Leon Veliki 


(10. studenoga) 


Leon je rođen u Toskani u Italiji. Bio je papa od 
440.-461. U to vrijeme Atila zvani bič Božji, 
svojim hordama Huna provalio je u Italiju i 
napredovao prema Rimu. 


Potaknut milosrđem prema stradalom narodu, 
Leon se susreo s njim. Njegova molba nagovorila 
je osvajača da napusti Rim. 


Kasnije, kada je Genzerik, sljedeći osvajač, ušao u 
Rim, Leonova svetost i rječitost ponovo su spasili 
grad. 


Kad su krivovjerci napali Crkvu, Leon je sazvao 
Kalcedonski sabor i osudio ih je. 


Sveti Papa je izgradio mnoge crkve. Ostavio je 
mnogo pisama i spisa velike povijesne vrijednosti. 
Zbog toga, a posebno zbog svetosti nazvan je 
velikim. Časti se kao crkveni naučitelj. 


Leon je umro 11. travnja 461. 

Sveti Petar Kanizije 
(21. prosinca) 


Petar je rođen 8. svibnja 1521. u Nizozemskoj. 
Postao je Isusovac. Pet mjeseci bio je suradnik 
sv. Ignacija. Na dan polaganja vječnih zavjeta 
dok je klečao u bazilici sv. Petra u Rimu, bio je 
obdaren viđenjem Presvetog Srca. Od tog 
trenutka nikad nije propustio posvetiti svaki 
svoj rad Presvetom Srcu Isusovom. 


Petar je postao poznat po svojem 
propovijedanju i pisanju. Poslali su ga u 
Njemačku gdje se suprotstavio krivovjerju. 
Napisao je katekizam koji je preveden na mnoge 
jezike. Osnovao je mnoga sveučilišta. 


Petar je drugi njemački apostol. Prvi je sv. 
Bonifacije. Propovijedanjem i pisanjem knjiga u 
obranu Crkve bio je jedan od najvećih 
protivnika reformacije. 


Petar je umro 1597. u Švicarskoj. Papa Pio XI. 
proglasio ga je 1925. svecem i crkvenim 
naučiteljem. 

Molitva Crkve 


Oče, svemogući i vječni Bože, 

dobro je uvijek i posvuda hvaliti te. 
Sveci oko tvojeg prijestolja, 

naša braća i sestre, 

pjevaju ti vječne hvale. 

Njihova slava ispunjuje nas radošću, 

i njihovo jedinstvo s nama u tvojoj Crkvi 
daje nam nadahnuće i snagu, 

dok žurimo na našem hodočašću vjere, 
u jakoj želji da se nađemo s njima. 

U društvu s njima i svim anđelima 
slavimo te. 


(Uvod u svetkovinu Svih svetih, 1. studenoga) 


Dragi roditelji: 

Niz slikovnica sv. Josipa je namijenjena da vam pomogne na ugodan način podučiti djecu 
osnovama katoličke vjere. Knjige u nizu obrađuju jednu ili više tema: (1) crkveni nauk. 
(2) kršćanski život i (3) naše katoličko bogoštovlje (uključujući javne i privatne molitve i 
pobožnosti). Svaka knjiga također sadrži imprimatur (dozvolu za tisak) nadbiskupije New 
York, potvrđujući vam da je sadržaj u skladu s Crkvenim učenjem. 


Ovaj najprodavaniji niz čita i cijeni tisuće djece. Zadubljena su stranicu po stranicu u 
originalne četverobojne slike i jasno otisnuti tekst. U isto vrijeme njihovi mali umovi 
gutaju izneseni nauk na jednostavnom i smjernom jeziku. Neka i vaša djeca također iskuse 
zadovoljstvo i znanje. 

Izdavači. 


Druge knjige u Nizu Slikovnica sv. Josipa. 

Veličanstveni novi nizovi vjerskih knjiga za djecu. prekrasno naslikane u punoj boji i 
jednostavnim rječnikom. Pomoći će djeci u boljem razumijevanju katoličke vjere. 
Prikladno za dom i školu. 


295 Knjiga o svecima (1. dio) 


275 Moj Misal u slikama 296 Knjiga o svecima (2. dio) 


i Matka Boga A 297 Sv. Elizabeta Ana Seton 
ecćam sakramenata 298 Blažena Kateri Tekakwitha 

279. Isusova čuda 299 Križni put 

280 Marija, moja majka P 


301 Isusove gozbe 

302 Isusov nauk 

303 Obećanja Presvetog Srca 

304 Moj život s Bogom 

. : 305 Djela milosrđa 

285 Isusovi apostoli : na ma 

286 Sv. Franio Asiški 306 Moj prvi slikovni rječnik 
keko desi 307 Knjiga o svecima (3. dio) 


287 Deset zapovijedi 308 Knjiga o svecima (4. dio) 
288 Moj prvi molitvenik 309 Uvijek moli 


289 Sv. Pavao Apostol 310 Duh Sveti 


290 Sv. Petar Ap ostol 381 Svakodnevne molitve 
291 Isusove prispodobe 382 Moj prvi katekizam 
292 Nasljedujući Isusa 383 Sv. Martin iz Porresa 
293 Isus moj prijatelj 384 Osam blaženstava 
294 Moj dan s Isusom 385 Sv. Patrik 
386. Sv. Antun Padovanski 
387 Gospa Fatimska 
388 Dijete Isus 


281 Anđeli 

282 Bog nas sve voli 
283 Dobri sv. Josip. 
284 Sveta krunica 


Svugdje gdje se prodaju katoličke knjige. 


Zlatno blago katoličke vjere 


I BeLievE 
IN GOD 


THE APOSTLES CRE£D 


SVUGDJE GDJE SE PRODAJU KATOLIČKE KNJIGE No. 393 


